“எனக்கு வயசு 68 ஆகுதுப்பா. எனக்கு ரெண்டு ஆண், ரெண்டு பெண் புள்ளைங்க. எல்லாருக்கும் கல்யாணம் ஆகிருச்சு. என் புருஷன் டெய்லரா வேலை செஞ்சவர். இப்போ எனக்கு சின்னச் சின்ன உதவிகள் செய்துகொடுக்கிறார். 15 வருஷத்துக்கு முன்னாடி, சிவா அன்பானந்தம் என்பவர் இங்கே இந்த மாதிரி சேவை செய்யறதைப் பார்த்தேன். அவருக்கு உதவியா நாமும் ஏதாவது செய்யணும்னு நினைச்சேன். காய்கறி நறுக்கிக் கொடுக்கிறது, சமையலில் உதவியா இருக்கிறதுனு செஞ்சேன். நாலு வருஷத்துக்கு முன்னாடி அந்த ஐயா இறந்துட்டார். அவருக்குப் பின்னாடி யார் எடுத்துச் செய்யறதுனு கேள்வி வந்தப்போ, முழுப் பொறுப்பையும் நான் ஏத்துக்கிட்டேன். எனக்குச் செல்லூரில் வீடு. அங்கே இருந்துதான் சமைச்சுக் கொண்டுவரேன். எங்களுக்குப் பெரிய லட்சியம் எதுவுமில்லீங்க. உடம்பில் கடைசித் துளி தெம்பு இருக்கிற வரைக்கும் நாலு பேரின் பசியைப் போக்கணும் அவ்வளவுதான்'' என்கிறார் மெல்லிய புன்முறுவலுடன்.